আজি পুৱা নামতি অঞ্চলৰ স্থানীয় ৰাইজে নামতি আঞ্চলিক উন্নয়ন সমিতিৰ উদ্যোগত নামতি ক্ষুদ্ৰ প্রাথমিক স্বাস্থ্য কেন্দ্ৰৰ জৰাজীর্ণ গৃহ মেৰামতি-নিৰ্মাণ, চিকিৎসক-নাৰ্ছ নিযুক্তিৰ দাবীত চিকিৎসালয়খন ঘেৰাও কৰে।
দেশ স্বাধীন হোৱাৰ পূৰ্বেই শিৱসাগৰৰ জিলাখনৰ ঐতিহ্যমণ্ডিত নামতি অঞ্চলত স্থাপন কৰা একমাত্ৰ ক্ষুদ্ৰ প্রাথমিক স্বাস্থ্য কেন্দ্ৰটো জহি-খহি যোৱাত চিন্তিত হৈ পৰিছে অঞ্চলটোৰ স্থানীয় ৰাইজ। লগতে স্বাস্থ্য কেন্দ্ৰটো চৰকাৰ তথা বিভাগীয় কৰ্তৃপক্ষৰ অৱহেলাৰ বাবে মৃত্যুমুখলৈ গতি কৰিছে বুলি কয় ৰাইজে।
অঞ্চলটোৰ ৰাইজ আৰু দল-সংগঠনে বিভাগীয় কৰ্তৃপক্ষক এই ক্ষেত্ৰত বহুবাৰ আবেদন-নিবেদন কৰি আহিছে যদিও চৰকাৰে গুৰুত্ব প্ৰদান কৰা নাই বুলি স্থানীয় ৰাইজ তথা দল-সংগঠনে অভিযোগ উত্থাপন কৰিছে।
যাৰ ফলত আজি পুৱা ১০ বজাত নামতি আলি ৰেল ষ্টেচনৰ পৰা সমদল কৰি ৰাইজে নামতি প্রাথমিক স্বাস্থ্য কেন্দ্ৰৰ প্ৰাংগণত উপস্থিত হৈ বিভিন্ন চৰকাৰ বিৰোধী প্ৰতিবাদী শ্ল'গানেৰে আকাশ-বতাহ কঁপাই তোলে। লগতে এই ক্ষেত্ৰত চৰকাৰক পদক্ষেপ গ্ৰহণ কৰিবলৈ দাবী জনাইছে।
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
কোন জিকিল পাঁচখন ৰাজ্যৰ বিধান সভাৰ উপনিৰ্বাচনত ??
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
